CELEX: 62018CB0613
Language: sk
Date: 2020-01-21 00:00:00
Title: Vec C-613/18: Uznesenie Súdneho dvora (šiesta komora) z 21. januára 2020 (návrh na začatie prejudiciálneho konania, ktorý podal Tribunal Tributário de Lisboa – Portugalsko) – Štát Kanada/Autoridade Tributária e Aduaneira (Návrh na začatie prejudiciálneho konania – Článok 99 Rokovacieho poriadku Súdneho dvora – Obmedzenia pohybu kapitálu do tretích krajín alebo z tretích krajín – Priame dane – Daň z príjmu právnických osôb – Zisk rozdeľovaný spoločnosťami so sídlom na portugalskom území – Zníženie daňového základu)

9.3.2020   
            
            
               SK
            
            
               Úradný vestník Európskej únie
            
            
               C 77/8
            
         
      Uznesenie Súdneho dvora (šiesta komora) z 21. januára 2020 (návrh na začatie prejudiciálneho konania, ktorý podal Tribunal Tributário de Lisboa – Portugalsko) – Štát Kanada/Autoridade Tributária e Aduaneira
      (Vec C-613/18) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Obmedzenia pohybu kapitálu do tretích krajín alebo z tretích krajín - Priame dane - Daň z príjmu právnických osôb - Zisk rozdeľovaný spoločnosťami so sídlom na portugalskom území - Zníženie daňového základu)
      (2020/C 77/11)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Tributário de Lisboa
      
         Účastníci konania
      
      
         Žalobca: Štát Kanada
      
         Žalovaný: Autoridade Tributária e Aduaneira
      
         Výrok
      
      Články 63 a 65 ZFEÚ sa majú vykladať v tom zmysle, že bránia takej vnútroštátnej právnej úprave členského štátu, akou je právna úprava v spore vo veci samej, podľa ktorej dividendy vyplácané spoločnosťou rezidentom podliehajú dani, ktorej skutočná sadzba je vyššia v prípade, keď sú vyplávané právnickej osobe rezidentovi v tretej krajine, ktorá ako hlavnú činnosť nevykonáva obchodnú, priemyslovú či poľnohospodársku činnosť, než v prípade, keď sú takéto dividendy vyplácané právnickej osobe rezidentovi v uvedenom členskom štáte. Inak je to len v prípade, že by zmluva o zamedzení dvojitého zdanenia a zabránení daňovým únikom v oblasti daní z príjmov, podpísaná medzi Kanadou a Portugalskou republikou 14. júna 1999, umožňovala kompenzovať účinky rozdielneho zaobchádzania vyplývajúceho z právnej úpravy uvedeného členského štátu, čo prináleží overiť vnútroštátnemu súdu.
      
         (1)  Ú. v. EÚ C 445, 10.12.2018.